GiliGold/VAD_KnessetCorpus huggingface dataset:
יריב לוין:
 יש פה כאילו ענישה - - -
אליהו מרידור:
חברים, תיכף ניגע בזה
אליהו מרידור:
 אני אומר לכם מה אני מבין, איך אני הייתי מצפה מכם לנהוג
אליהו מרידור:
 לאתר אותה, לאתר את מקום העבודה שלה, לאפיין ולנטר את הפעולות שלה באופן לא גלוי, יום-יומיים, לא מעבר לזה
אליהו מרידור:
 אם יש יסוד סביר להניח שהתלונה נכונה, באותו רגע מר יוסי אדלשטיין צריך ללוות אותה אחר כבוד למתקן יהלו"ם לצורך בירור
אליהו מרידור:
 בעקבות הבירור, אם יש הצדקה, שימוע, ומאותו רגע זינזאנה לשדה תעופה
חנן טל:
אבל זה התפקיד של יחידת עוז, אדוני
אליהו מרידור:
זה בסדר גמור, אבל אתם מבינים שזה נופל ככה קצת בין הכיסאות
קריאה:
הם לא עובדים, האכיפה
קריאה:
 זה לא עובד ככה
אליהו מרידור:
אתם מבינים?
ענבל משש:
למה נופל בין הכיסאות? הוא העלה תלונה לפני עשרה ימים
ענבל משש:
 התחילו לבדוק את הנושא הזה
ענבל משש:
 אם היא נמצאת ברשות הפלסטינית ונשארה שם, מה נעשה איתה?
אליהו מרידור:
לא, לא נשארה שם
ענבל משש:
אם היא נכנסת ויוצאת, זה לא תקין
ענבל משש:
 נקודה
ענבל משש:
 אנחנו נבדוק את זה, ואם נרשמה לא תנועת כניסה ויציאה, זה לא תקין
ענבל משש:
 אין שום סיבה לאשר את הכניסה שלה
ענבל משש:
 אם היא שוהה פה שלא כדין או עובדת שלא כדין, אין שום סיבה לאשר את כניסתה חזרה למדינת ישראל
קריאה:
אולי לתקוף את זה בהיבט הביטחוני
ענבל משש:
בסדר, אנחנו נטפל ואני מבטיחה לדווח
ענבל משש:
 אני לא מכירה את המקרה הספציפי
ענבל משש:
 זה דיווח מהימים האחרונים
ענבל משש:
 היום יום שני - - -
יריב לוין:
נכון
יריב לוין:
 שרי מעודכנת
יריב לוין:
 אני יודע כי היא דיברה איתי ואני דאגתי שהיא תגיע לשימוע
אליהו מרידור:
טוב, תקשיבו
אליהו מרידור:
 קבלו ממני פרמטר
אליהו מרידור:
 עשרה ימים זה נצח
ענבל משש:
אני לא יודעת - - - פעם ראשונה שאני שומעת
ענבל משש:
 אם היא לא שוהה פה בכלל, אז נבדוק את זה, איפה היא
אליהו מרידור:
אז תקשיבו
אליהו מרידור:
 עשרה ימים שזה כבר גלוי לכם זה נצח
אליהו מרידור:
 אני לא רוצה להכביר במילים
אליהו מרידור:
 אני מצפה לפעולות אופרטיביות
אליהו מרידור:
 אתם רוצים דוגמאות? אני אתן לכם אפילו בשנייה הזאת
משה נקש:
אתה מתאר לך, אדוני היושב-ראש, שזה לא המקרה היחיד שמונח על שולחננו
משה נקש:
 וכן, אנחנו מבינים את החשיבות ואת החומרה של המקרים - - -
אליהו מרידור:
עובדים זרים כובשים שטחים
אליהו מרידור:
 עובדים זרים כובשים שטחים תרתי-משמע
אליהו מרידור:
 גם שטח תודעתי הוא שטח
אליהו מרידור:
 כשמסיגים גבול בנורמות חברתיות, בסטייה מהחוזה שבעטיו הוא הגיע לארץ, ואנחנו מאפשרים לזה להתקיים, אנחנו אומרים להם: תכבשו אותנו
משה נקש:
המסר ברור, ולכן אנחנו מהצד השני עושים בדיוק את אותו דבר, ואנחנו הרגולטור, אנחנו צריכים לעשות את זה
משה נקש:
 בחציון הזה של השנה, מעל 220 שינויים עשינו לעובדים זרים
משה נקש:
 זו עלייה של מאות אחוזים משנים קודמות
ענבל משש:
ועדיין לא מספיק
משה נקש:
זה עדיין לא מספיק
משה נקש:
 אחד הדגשים של ראש המינהל שלנו, של המנכ"ל שלנו, להגביר את הפעילות בדבר הזה
משה נקש:
 זה כמויות אכיפה מינהלית שלא היו בעבר
משה נקש:
 אני חושב שיריב ומאיה, וכל החברים פה יסכימו איתי שהדבר הזה מחלחל גם לשטח
משה נקש:
 ובדיוק כמו שאמרת עכשיו, ואתה צודק, אנחנו צריכים מהצד השני לשדר לשטח גם את הדבר הזה, ולכן אנחנו עובדים ועובדים על זה מאוד קשה
משה נקש:
     להגיד לך שכל מקרה יטופל תוך יום-יומיים או שבוע, אני לא יכול
משה נקש:
 אבל אנחנו עושים את מרב המאמצים בשביל להגביר כמה שיותר פעילות, ועובדים יודעים – אחרי 90 ימים מבוטל להם הרישיון, עובד שעזב אחרי כמה ימים מטופל בוטל לו הרישיון והוא הורחק מישראל
ענבל משש:
בכפוף לשימוע
משה נקש:
אחרי השימועים, כן
משה נקש:
 יש לנו עשרות דוגמאות
אליהו מרידור:
טוב, אנחנו צריכים לסיים את הפרק הזה
אליהו מרידור:
 אני רוצה לסכם אותו
קריאה:
אנחנו רוצים לדבר
אליהו מרידור:
אני מדבר רק על הפרק הזה של המקרה הספציפי
אליהו מרידור:
 אתם רוצים לדבר עליו? בבקשה
קריאה:
לא, אנחנו רוצות לדבר על הנושא של המחליפים
אליהו מרידור:
אתן רשומות
אליהו מרידור:
 הדיון לא יסתיים לפני שאתן תבטאו את אשר על ליבכן
קריאה:
תודה
אליהו מרידור:
אני אבטא את זה בדברי הסיכום של הדיון היום, אבל זה עד כדי כך חשוב בעיניי, ואני מבקש באופן חריג לסכם סיכום ביניים
אליהו מרידור:
     אני מצפה שהלשכות הפרטיות ישנו גישה באופן מידי, ושמשמעות תפיסת הסטטוס וההתמודדות כתוצאה מדיווח יותר לא יהוו משקל בקבלת ההחלטה שלהן
אליהו מרידור:
 אני אראה את זה בחומרה אם אני אגלה שהמציאות הזאת ממשיכה להתרחש
אליהו מרידור:
     כל אחד ואחד מאיתנו הוא כרטיס הביקור של מדינת ישראל
אליהו מרידור:
 לאורך רוב-רובם של הדיונים שאני מקיים כאן, אני מבהיר את המשמעות שבה אני מצפה לחוסן לאומי, לגאוות יחידה, לראש מורם, לתשדורת חד משמעית – אתה עובד כאן ברצון וברשות, ורצוי ומכובד ואהוב, רק כשאתה פועל בהתאם לחוזה שעליו חתמת
אליהו מרידור:
 אני לא הולך לשנות את החוזה, לא הולך להרע את תנאיך, וגם אתה לא תפר אותו
אליהו מרידור:
 אם תפר אותו, אני אחשוב יומם ולילה איך להצר את צעדיך, ובקצה אני אגרש אותך או עד שבית-המשפט העליון יבין שהחיים הם קצת יותר מורכבים מפסקי דין שהם כותבים; אני אצר את צעדיך עד שאתה תתחנן לברוח מפה
אליהו מרידור:
     זה לא לונה פארק, זאת לא קייטנה
אליהו מרידור:
 מדינת ישראל היא מדינה ריבונית, וכל מי שנמצא בה נמצא בה ברצון שלה, בהזמנה שלה, בשליטה שלה ובבקרה שלה
אליהו מרידור:
 כל אחד
אליהו מרידור:
 כל מי שהגיע לפה עם חוזה עבודה, יפעל אך ורק בהתאם לחוזה
אליהו מרידור:
 שנייה לפני שאני אאכוף אותו, אני אוודא שאנחנו עושים את חלקנו
אליהו מרידור:
 אבל שנייה אחרי כן, אני לא אוותר על מה שמגיע לנו
אליהו מרידור:
 כשאנחנו משלימים עם מציאות שבה משחקים בנו ומהתלים בנו, אנחנו אומרים להם, תעשו בנו מה שאתם רוצים, וזאת התוצאה שאנחנו פוגשים
אליהו מרידור:
     אני נזעם לנוכח המקרה שסיפרת, לא כי הוא חמור יותר בהכרח ממקרים אחרים, אלא כי הוא יצירתי יותר, כי הוא חדש יותר
אליהו מרידור:
 וכדי שידעו האחרים שחקיינות לא משתלמת פה, אנחנו נגדע את הרעיון הזה כשהוא עוד באיבו
אליהו מרידור:
 אני מצפה מכם להגיב לזה בהתאם
אליהו מרידור:
     במקביל לזה, אני מצפה מרשות האוכלוסין, ואני מבקש מכם שנקבע פגישת עבודה כמה שיותר מוקדם – לא צריך בתוך הדיון – כדי שנחשוב איך באופן יצירתי אנחנו יכולים לתת לכם כלים מחדש, לסייע לכם להיות יצירתיים וברורים יותר כלפי אותם עובדים שבחסות כל מיני פרצות והגנות שהם מקבלים כאן, מהתלים בנו כמדינה, אבל יותר מזה, בסיעודיים שכל-כך זקוקים להם ותלויים בהם
אליהו מרידור:
     אם צריך לחשוב איך לנסח חוקים חדשים – אני אגיש
אליהו מרידור:
 אם צריך לבקש תקנות חדשות, אם צריך לעתור – מה שאתם צריכים, אני איתכם
אליהו מרידור:
 מה שאתם צריכים, אבל שלא ייווצר מצב שמתן אורכה אנושית ולגיטימית לעובד להשתלב מחדש במסגרת חדשה משמשת ככלי קרדום נגדנו ונגד הסיעודיים
אליהו מרידור:
     אתה יכול להתייחס במשפט קצר
יריב לוין:
אני רק אחדד ואומר – דיברת באחד הדיונים על קנדה
יריב לוין:
 בקנדה אחרי 90 יום ושעה אין עובד שנשאר בקנדה בסטטוס לא חוקי
יריב לוין:
 למה? כי אין מצב שהוא יוכל לקבל אישור אם הוא נשאר בקנדה או שהה בקנדה אחרי 90 יום באופן לא חוקי
יריב לוין:
     לצערנו, וחלילה, אני לא מפנה אצבע מאשימה לרשות, אנחנו נמצאים בשוק של חוסר
יריב לוין:
 אנחנו צריכים אותם הרבה יותר, ואני חייב להגיד ולהרים פה עכשיו דגל
יריב לוין:
 תופעה שהולכת ומתרחשת מתחת לאפנו – העולם דורש ידיים עובדות בסיעוד
יריב לוין:
 ישראל הופכת להיות פחות ופחות אטרקטיבית באיכות כוח-האדם שרוצה להגיע לישראל, ואני לא סתם אומר את זה
יריב לוין:
אני אסביר
יריב לוין:
 בריטניה, UK בשפתם של ההודים, הפכה להיות אבן שואבת לעובדים זרים שעסקו בסיעוד
יריב לוין:
 הרבה חבר'ה שלא השלימו אפילו 51 חודשים בישראל, ולא צריך סוכנות ולא צריך כלום – הם מגישים את הבקשה באופן ישיר לשלטונות האנגליים, והם מקבלים אישור לעבוד בבתי-אבות
יריב לוין:
 לא רק זה שהם מקבלים את האישור לעבוד בבתי אבות, הם גם יכולים להביא את בני המשפחה
יריב לוין:
 בריטניה, פינלנד, נורבגיה, קנדה – כל המדינות שהשכילו
יריב לוין:
 אנחנו לא יכולים להיות מדינת הגירה, ואנחנו צריכים לשמור על הצביון - - -
אליהו מרידור:
לא נהיה גם
יריב לוין:
בסדר
יריב לוין:
 לא ניכנס לזה כרגע
אליהו מרידור:
לא נהיה
יריב לוין:
אבל משום שהמדינות האלה הן מדינות הגירה, ישראל הופכת להיות אט-אט פחות ופחות אבן שואבת לעובדים זרים
איתן לבני:
אוקיי
יריב לוין:
אני אוהב את האוקיי הזה, איתן
מאיה בנדס:
אבל יריב, תגיד שמבחני הכניסה לשם הם הרבה יותר חריפים משלנו
מאיה בנדס:
 אנחנו די מקבלים כל אחד, ושם הם צריכים להמציא הרבה יותר - - -
יריב לוין:
נכון, והאכיפה שם - - -
אליהו מרידור:
אני רוצה לספר לך משהו, יריב, שלא תיפול רוחך
אליהו מרידור:
 אני מקבל פניות מלא מעט שגרירים, כשבחלק מהמקרים נושא הפגישה הוא משהו אחר בכלל, ושואלים אותי, מה קורה עם האנשים שלנו, מה קורה, רוצים רק ישראל, בואו נקדם את זה, בואו נרחיב את זה
אליהו מרידור:
 שלא תיפול רוחך
אליהו מרידור:
 רוצים ללכת לשם – שילכו
אליהו מרידור:
 אנחנו לא נהיה מדינת הגירה, ועדיין לא נפקיר את קשישינו ואת הסיעודיים שבינינו, ולא נגיע למצב שיש אינפלציה
אליהו מרידור:
     אנחנו נדע לפתוח שווקים נוספים, ולהביא כמות מוגברת יותר, נסביר להם את פנינו ונכבד אותם, ונוודא שחלילה לא גורעים כלום מהתנאים שהם זכאים להם, והם יגיעו בחזרה לארצות מוצאם ויגידו, חבר'ה, שווה וכדאי להגיע לישראל, לא לנצח, רק לאותה תקופה, ואי אפשר לשחק איתם, אבל שווה לנו להתפרנס במדינת ישראל
יריב לוין:
לטובת העניין צריך אכיפה חזקה
אליהו מרידור:
נכון, חד-משמעית
אליהו מרידור:
 הרתעה ואכיפה
איתן לבני:
הערה קטנה לגבי מה שיריב אמר – אני חושב שיריב תמצת בצורה מצוינת ומיקד את הנקודה לבעיה במשולש ההעסקה הזה שבין מטופלים, תאגידים ומטפלים
איתן לבני:
 הוא אמר בצורה מפורשת שיש להם אינטרסים משותפים, לו כתאגיד ולעובדים הזרים; והצלע השלישית, שהם המטופלים, נרמסים על-ידי שתי הצלעות האלו, ואתה תימצַתָּ את זה בצורה הכי טובה שיכולה להיות
יריב לוין:
איתן, מי שרומס זה לא אנחנו
איתן לבני:
אתה תימצַתָּ את זה
יריב לוין:
אני לא תימצַתִּי
איתן לבני:
- - - אתה אמרת
יריב לוין:
זו פרשנות נלוזה שלך, אדון איתן בנימין
אליהו מרידור:
א', כשאתה מצטט בן-שיח, בוודאי בדיון אצלי, אני מבקש ומצפה ממך להיות עקבי כי זה לא מה שהוא אמר
יריב לוין:
אבל הצלחת להביא כותרת לדף שלך, איתן
יריב לוין:
 את זה אני חייב להגיד
יריב לוין:
 סחתין
אליהו מרידור:
סליחה רגע
אליהו מרידור:
 האם ניתן להבין מכך שלשכה פרטית לא ממהרת לאכוף בגלל שהאכיפה פוגעת בה? כן ניתן להבין
אליהו מרידור:
 האם זה נאמר גם? כן
אליהו מרידור:
 אבל זה לא מה שאתה אמרת
אליהו מרידור:
 וזה דיני נפשות כאן
אליהו מרידור:
 אני דואג להקפיד על קוצו של יו"ד, וצריך לפעול בהגינות
אליהו מרידור:
     אני מבקש לעבור ולתת את רשות הדיבור לשושנה ברוך
שושנה ברוך:
שלום לכולם
שושנה ברוך:
 בהקשר למחליפים, כמו שאתם מבינים, אם יש בעיה של מחליפים במדינת ישראל, אז קל וחומר למונשמים ולנכים הקשים, המורכבים, שזו בעיה שהיא הרבה יותר חמורה ויותר קשה למצוא לה פתרון
שושנה ברוך:
 ואם כבר מתחילים בפתרון, אז אני מציעה שתעשו פיילוט דווקא על הקבוצה המורכבת ביותר במדינת ישראל, דווקא על מי שהכי קשה לטפל בהם בסופו של דבר; פיילוט של מערך עובדים שיגיעו לישראל אך ורק למען המטרה הספציפית הזאת של להיות עובדים מחליפים
שושנה ברוך:
 אני חושבת שזה יכול לפתור את הבעיה
אליהו מרידור:
אני מזדהה לחלוטין עם מה שאת מציעה
אליהו מרידור:
 הצעתי את זה בעבר
אליהו מרידור:
 אני מתכוון לקדם את זה, ואני מתכוון לבדוק את זה עם רשות האוכלוסין, וזה לחלוטין פתרון שאמור להיות לא רק למקרים שאת מדברת עליהם, אבל מבחינתי זה בסדר גמור שנתחיל עם הפילוח הזה של מונשמים ושל - - - לחלוטין
שושנה ברוך:
אנחנו ממש נשמח
שושנה ברוך:
 ומעבר לכך, מה שקורה ב-90 יום זה שעובדים בעצם הולכים להיות עובדים מחליפים, ואז הם מרוויחים שכר שהוא פי שניים ופי שלושה מהשכר הרגיל
שושנה ברוך:
 ואז כשמגיע 65 יום או 70 יום, אז הם פתאום בלחץ למצוא מעסיק שירשום אותם על שמו
שושנה ברוך:
 זה מה שקורה הלכה למעשה
שושנה ברוך:
 מעבר לכך, גם המחליפים, לפי מה שאני יודעת, הרבה מאוד עובדים מעדיפים לא ללכת להחלפה אבל כן להיכנס לקטגוריה של עובדים בספיישל ויזה, והם יכולים להיכנס בזמן הזה לקטגוריה הזאת
שושנה ברוך:
 אז זה מה שהם עושים – מראש הם מעדיפים לא ללכת להחלפות וכן לנסות למצוא מעסיק בספיישל ויזה
יריב לוין:
ספיישל ויזה הם יכולים רק אחרי 63 חודשים
יריב לוין:
 הם לא יכולים לפני כן
יריב לוין:
 אלה שנמצאים בין 51 חודשים ל-63 חודשים לא יכולים ספיישל ויזה
יריב לוין:
 זה היה פעם בקורונה
משה נקש:
שושי, עד תיקון החקיקה האחרון את צודקת
משה נקש:
 מהתיקון האחרון שעשינו, רק עובדים מעל 63 חודשים יכולים לפנות לוועדה ההומניטרית, ואלה שהם בין 51 חודשים ל-63 חודשים, כל ייעודם זה רק לעשות החלפות
שושנה ברוך:
הרבה פעמים באים אלינו אנשים שהם מתחת ל-53 חודשים, ואומרים שאם נבקש אז יש סיכוי שיאשרו להם - - -
משה נקש:
אי אפשר להגיש אותם לוועדה ההומניטרית לפני 63 חודשים
שושנה ברוך:
אוקיי, אז יש תקנה חדשה שלא ידעתי עליה, אבל הם בעצמם, אני לא בטוחה שיודעים על כך
יריב לוין:
בדרך-כלל הם יודעים
יריב לוין:
 ואין ספק שהנושא שהעלית לגבי מונשמים, כאחד שגם עוסק בתחום וגם נותן שירות לאנשים מונשמים, אחת הסיטואציות הקשות יותר זה לאנשים כבדי-משקל או מונשמים, זאת אומרת, הסיעודיים המורכבים, יותר קשה למצוא להם מחליפים כשהעובדים שלהם רוצים לצאת לאינטר ויזה, חד משמעית
אליהו מרידור:
אז כפי שהבהרתי באופן שלא ניתן לפרש אחרת, אני מתחבר לחלוטין עם היוזמה שאת מדברת עליה
אליהו מרידור:
 היא תהיה אחת ההצעות המרכזיות שאני אשמח לקדם ביחד עם רשות האוכלוסין
אליהו מרידור:
 אני מבקש להעביר את רשות הדיבור לגברת בניטה
שמחה בבה:
תודה רבה, כבוד היושב-ראש
שמחה בבה:
 אני רוצה לדבר על העניין של העובדים המחליפים ועל העניין של עובד שמודיע
שמחה בבה:
 עובדים מודיעים לפי החוק חודש מראש, או אם הם עבדו רק חצי שנה, הם צריכים להודיע שבוע או שבועיים מראש שהם רוצים לעזוב את העבודה כי לא טוב להם, לא מוצא חן בעיניהם, 101 דברים
שמחה בבה:
 אתה מודיע לחברה, החברה אומרת, אני לא יכולה לעשות שום דבר עד שהעובד יעזוב כיוון שאני לא יכולה להביא עובד חדש
שמחה בבה:
     עובד מהארץ אי אפשר לקבל, כיוון שלמשל במושבים, באיזורים מרוחקים, כמו בית אל, קריית ארבע, אפרת – אנשים שצריכים להתרחק מהעיר, גם ככה יש בעיה של איזור שלוש, אבל להתרחק בכלל מהמרכז הם לא מוכנים בכלל להגיע, ואז צריך לשים עובד מחליף
שמחה בבה:
     עובד מחליף מבקש בין 350 ל-400 שקל ליום
שמחה בבה:
 אנשים לא יכולים לעמוד בזה
שמחה בבה:
 זה מעל ומעבר
שמחה בבה:
 ואז נאלצים לשחרר את העובד
שמחה בבה:
 המשפחה לא יכולה להישאר בלי עובד
שמחה בבה:
 צריך ממש להתחנן לרשות האוכלוסין שייתנו אפשרות להביא עובד בחפיפה, כיוון שיש מקרים קשים – אנשים עם אלצהיימר שאי אפשר להשאיר אותם לבד
שמחה בבה:
 אחותי היא חולת אלצהיימר קשה מאוד, והעובדת החליטה שהיא עוזבת, ועד שהיא לא הולכת ומוצאת מקום עבודה, אז החברה לא יכולה להזמין עובדת
שמחה בבה:
     עכשיו זה חופשה
שמחה בבה:
 הבת שלה נמצאת שם
שמחה בבה:
 היא חוזרת ב-1 בספטמבר, וגם שעד שיאשרו לה והיא עובדת, זה לוקח זמן עם הרשות לקבל אישור להזמין עובדת, וגם להזמין עובדת זה לוקח בין חודש לחודשיים
שמחה בבה:
 המינימום זה חודש, במקרה הטוב, תלוי מאיזו מדינה
שמחה בבה:
 ושוב, נוצר מצב שהמשפחה נשארת בלי עובד
שמחה בבה:
 אם מוצאים עובדת מחליפה, אז הסכום מדבר
שמחה בבה:
 אנשים קשישים שחיים מביטוח לאומי לא מסוגלים לעמוד במחיר הזה
שמחה בבה:
     יש דבר נוסף, למשל, קשישים, ואני נתקלת בעיקר באנשים מבוגרים שמקבלים חוק סיעוד, ואז חברת הסיעוד אומרת: אני לא יכולה לרשום עובדת מחליפה מכיוון שהוא לא יקבל את הכסף, כי ביטוח לאומי לא מאשר לרשום עובדת מחליפה כדי לקבל את הכסף
מאיה בנדס:
שהיא איננה חוקית
אליהו מרידור:
 אני רוצה לדעת אם היא חוקית
מאיה בנדס:
אם העובדת לא חוקית, ביטוח לאומי לא ישלמו את הקצבה
אליהו מרידור:
אז בואו נחלק את זה ככה – ראשית, ניתן לקבל גמלה בכסף
אליהו מרידור:
 ואז לא רלוונטי את מי העסיקו
אליהו מרידור:
 שנית, אנחנו מדברים על עובד חוקי, עובד חוקי שמוצב כחלופי
אליהו מרידור:
 למה ביטוח לאומי לא מציב אותו?
שמחה בבה:
לא, אין דבר כזה עובד חוקי שיסכים לעבוד כ-reliever
שמחה בבה:
אין
שמחה בבה:
 זו הבעיה
שמחה בבה:
 אבל החברות שאתה פונה אליהן אומרות שאין להן
שמחה בבה:
 לך תמצא
שמחה בבה:
 ראית אותי או מישהו אחר מכתת את רגליו ומחפש? הנתונים האלה הם רק בידי חברות כוח-אדם
שמחה בבה:
 אבל לא רק זה
שמחה בבה:
 אני רוצה לסיים את הקטע הזה
אליהו מרידור:
בבקשה, גברתי
שמחה בבה:
מוציאים את העובדת ממצבת העובדים, ואז צריכים לחכות שהחברה תרשום אותה באיזשהו מקום
שמחה בבה:
 כל התהליך של לרשום עובדת במקום אחר זה תהליך
שמחה בבה:
 זה לא הולך יום אחד או יומיים
שמחה בבה:
 עד שהיא הולכת יש לה אפשרות ללכת לחפש עבודה, לראות מה מוצא חן בעיניה, מה נוח לה, מה טוב לה
שמחה בבה:
 להם יש זכויות למכביר, ולקשישים ולנכים אין זכויות
שמחה בבה:
 הכול הולך לפי תן וקח
שמחה בבה:
     במקרה שאני מכירה, עובדת קנתה כרטיס לדצמבר מכיוון שבדצמבר מחירי הכרטיסים בשמיים, ואם היא קונה עכשיו לדצמבר אז היא תרוויח כסף
שמחה בבה:
 היא יוצרת מצב מספיק חודשים, שלושה חודשים, אבל המשפחה לא גרה בירושלים, היא גרה קצת רחוק, באיזור השטחים
שמחה בבה:
 ואין, הרבה מאוד חברות כוח אדם, הרבה מאוד לא מוכנים לעבוד בבית אל, בעופרה, במקומות כאלה
שמחה בבה:
 הם לא נוסעים לשטחים, ואז אין מי שיעשה ביקור בית ואין מי שיבין את המצוקה, ונוצר מצב שאין מי שיטפל בקשישה
אליהו מרידור:
את מכירה חברת כוח-אדם שלא מסכימה לתת שירות באיזור מסוים?
שמחה בבה:
כן, בטח
שמחה בבה:
 אני מכירה
שמחה בבה:
 היא אומרת לי, אני לקריית ארבע או לבית-אל לא הולכת
אליהו מרידור:
חבל שגברת גבאי לא נמצאת כאן
אליהו מרידור:
 אה, הינה היא נמצאת כאן
אליהו מרידור:
 שלום גברת גבאי, מה שלומך? ברוכה הבאה
קריאה:
היא מדברת על לשכות פרטיות
אליהו מרידור:
היא דיברה על חברת סיעוד
שמחה בבה:
לא, לא חברת סיעוד
שמחה בבה:
 אני מדברת על לשכות פרטיות
שמחה בבה:
 לא מוכנים לנסוע לשטחים, ולך תמצא תאגיד שמוכן לנסוע וללכת לעשות ביקור בית
שמחה בבה:
 וברגע שהמשפחה לא מוצאת, היא מחזיקה מישהי באופן לא חוקי, ומשרד הפנים לא מוכן לתת אשרה או הארכה של עוד חודש עד שנמצא משהו
שמחה בבה:
 לפחות לתת חמצן למשפחה
שמחה בבה:
 מה שקורה בתחושה שלי, בטיפול שלי בקשישים - - -
אליהו מרידור:
ברשותך, את נותנת סקירה ארוכה מאוד ואני רוצה שאנשים יהיו חלק מזה
אליהו מרידור:
     ראש מינהל עובדים זרים, את מכירה מציאות שבה בשל קושי לקלוט עובדים באיזור יהודה ושומרון, מבקשים ארכה של חודש ימים עד שיגיע עובד אחר במקרים כאלה, ושהרשות לא נותנת את הארכה הזאת ולא מקלה בנסיבות העניין?
שמחה בבה:
זה לא שייך לרשות
שמחה בבה:
 זה שייך למשרד הפנים
אליהו מרידור:
הרשות זה של משרד הפנים
יריב לוין:
היא ניסתה להגיד שהמעסיק כבול לעובד
יריב לוין:
 כל עוד העובד לא מצא מעסיק אחר ונרשם עליו כחוק, היא לא יכולה להזמין עובד חדש מחו"ל
יריב לוין:
 לזה התכוונה הגברת בניטה
קריאה:
יש לזה פתרונות
יריב לוין:
להביא עובד חדש מחו"ל, אמרתי, אדון איתן
שמחה בבה:
לא רק זה
שמחה בבה:
 דיברנו על עוד מדינות
אליהו מרידור:
יריב, אני הבנתי את מה שהיא אמרה
אליהו מרידור:
 היא אמרה שלצורך אותו ממשק וחיבור, היא מבקשת חודש ימים הארכה לעובד הקיים
שמחה בבה:
לא קיים עובד
שמחה בבה:
 באה משפחה וקיבלה ויזה לחודש אצל המשפחה, המשפחה נקלעה למצב שהקשישה חולה מאוד ואי אפשר להשאיר אותה לבד, והיא גם דוברת רק ספרדית
שמחה בבה:
 אז צריך למצוא עובדת, מקולומביה, למשל, שמדברת ספרדית
שמחה בבה:
 הגעתי לתאגיד שמביא מקולומביה, כדי שיהיה לאותה משפחה מישהו שדובר ספרדית
שמחה בבה:
 היא אמרה, אני לא נוסעת למקומות האלה, תמצאי תאגיד שמוכן לנסוע לשטחים, לאיזור בית-אל
שמחה בבה:
 אם תמצאי, אני אתן לו את החברה שתביא משם, אני מוכנה לעזור, אני לא מתקרבת למקומות האלה
שמחה בבה:
     שאלתי עוד חברות – אנחנו לא מביאים מקולומביה, לא מתעסקים עם זה ובטח לא מתעסקים בשטחים
שמחה בבה:
 זה נקרא שטחים – זה שלנו
שמחה בבה:
 אז לך תחפש מי מוכן לקחת את הפרויקט
שמחה בבה:
 הפרויקט הזה לוקח זמן, ובינתיים, בגלל המצב שנוצר המשפחה ביקשה הארכה של אשרת שהייה עד שתגיע עובדת חוקית
שמחה בבה:
 אין, הם מערימים קשיים
שמחה בבה:
 הם לא מוכנים להבין שמדובר פה באנשים חולים
שמחה בבה:
     כל החיים שלי, כל הזמן אני מרגישה שהם כאילו נגדנו
שמחה בבה:
 במקום להיות איתנו ולהבין, ולהרגיש שליבם יוצא אלינו כמו שליבי יוצא לכל מי שפונה אליי, אני לא מרגישה את אותו פידבק מהצד השני
שמחה בבה:
 כואב לי שהרשות מטילה עלינו כל-כך הרבה קשיים, כל-כך הרבה סירובים
שמחה בבה:
 נכים ברמות – אתה לא תאמין
אליהו מרידור:
אני נצטרך להתכנס - - -
שמחה בבה:
אני באתי לישיבה הזאת כי לא הייתי הרבה זמן, הייתי חולה מאוד, ולא יכולתי להביע בפניך את המצוקה הזאת שאני נקלעת אליה
שמחה בבה:
 אבל אני אומרת לך שיש אנשים שהם נכים מאוד קשים שמחזיקים עובדים זרים באופן לא חוקי, כי הם לא השכילו לעזור ולתת אשרה כבר חמש שנים ושש שנים, והעובדים כל-כך מסורים, כל-כך נאמנים - - -
אליהו מרידור:
גברת בניטה, אני ממש מתנצל
אליהו מרידור:
 אני נתתי לך פרק זמן חריג ביותר לבוא לידי ביטוי, רק שזה לא הדיון
אליהו מרידור:
 הדיון כרגע הוא במתן מענה למציאת מחליפים לעובדים זרים
אליהו מרידור:
 נגעת במילה אחת בזה, ואני מקבל עוד 20 דקות – אנחנו חייבים להתכנס כי אנחנו רוצים להתקדם
אליהו מרידור:
 יש לי עוד שאלות למשרדים ממשלתיים
שמחה בבה:
בסדר, אני מקווה שלפחות את העניין של ה-relievers האלה שמבקשים 400 שקל או 500 שקל - - -
אליהו מרידור:
זו צרה צרורה, ואת צודקת וצריך לתת לזה את המענה
אליהו מרידור:
 זה לא הדיון כרגע
שמחה בבה:
אבל זה המענה שצריך להיות לעובדים המחליפים, כי אלה שבאים לעבוד ורוצים לעשות reliever, כי reliever זה יותר משתלם מאשר לעבוד באופן חוקי
אליהו מרידור:
אני מתכוון, כפי שאמרתי והצעתי, וביטאתי כבר כמה פעמים, לקיים פגישות עם מציאת פתרונות עם רשות ההגירה והאוכלוסין
אליהו מרידור:
 אני שלחתי אותם לשולחן עגול בשביל למצוא פתרונות
אליהו מרידור:
 אני מחכה לקבל את המסקנות
אליהו מרידור:
 חלק מהם זה להביא לפה עובדים זרים שבהגדרה שלהם הם מחליפים
אליהו מרידור:
 כמו שיש גננת שהיא גננת מחליפה ומורה שהיא מורה מחליפה, יש גם עובדת שהיא עובדת מחליפה
אליהו מרידור:
     היא יודעת שככה היא הגיעה לארץ
אליהו מרידור:
 אנחנו יודעים לספק לה עבודה, אבל על בסיס מחליפה
אליהו מרידור:
 צריך לשפות אותה אחרת, צריך להתייחס אליה אחרת
אליהו מרידור:
 הכול בסדר
אליהו מרידור:
 אבל היא יודעת שהיא הגיעה לפה להחליף, וגם השכר שלה יהיה שכר שהוא לא בלתי-מוגבל, הוא לא כמו שהיא תחליט שהיא רוצה לקבל, אלא כפי שהחוק מורה לנו ומאפשר
אליהו מרידור:
 כל מה שאת מציגה כרגע לא עוסק במתן פתרונות למציאת עובדים מחליפים לעובדים זרים
שמחה בבה:
זה לא פתרונות
שמחה בבה:
 אני מעלה את הבעיה
אליהו מרידור:
הבעיה היא בעיה ידועה, ואני שמח לשמוע חלק גדול ממה שאמרת, רק שחלק אחר לא רלוונטי לדיון הזה
אליהו מרידור:
     אני פונה, ברשותכם, למשרד הרווחה
ניצה קמיל:
אני ניצה קמיל, מנהלת תחום סמך מקצועי
ניצה קמיל:
תודה
אליהו מרידור:
משרד הרווחה אמר בפגישה שקיימנו, שבמקרים דחופים אך מתוכננים המטופלים המוכרים לרווחה להיעזר באופן זמני בשירותי הסמך של משרד הרווחה
אליהו מרידור:
 זו הייתה הגישה המוצהרת
אליהו מרידור:
 ויש לי איזשהו הרגל מגונה, שכשאני מקבל פתרונות שנשמעים טובים מדי, אני יוצא לשטח לבדוק אותם
אליהו מרידור:
     באותו רגע ביצעתי שיחת בדיקה, יחד עם ידידי אלכס פרידמן, לשירותי הרווחה ביבנה, וגיליתי כי אין להם כוח-אדם כזה, וזה בלתי-אפשרי בכלל לבקש
אליהו מרידור:
 מבחינתי, בלתי-אפשרי שאנחנו נשלים עם זה
אליהו מרידור:
 אני מצפה מכם שכשאתם מבשרים לי בשורה כל-כך מעודדת ושאמורה להרגיע, היא אמורה להשתלב עם המציאות ולא להיות מנותקת מהמציאות
אליהו מרידור:
     לאחר מכן, ב-12
אליהו מרידור:
7 מנכ"ל משרד הרווחה העביר מכתב לוועדה שבו הוא אמר שסמך מקצועי בתחום אזרחים ותיקים אינו מענה פסיכו-סוציאלי, והוא אינו מתאים לסוגיית הפסקת עבודה זמנית או קבועה של העובדים הזרים
אליהו מרידור:
 בנוסף לכך העביר המנכ"ל כי שירותי סמך אינם ניתנים לזכאי גמלת הסיעוד
אליהו מרידור:
     אני שואל – עכשיו הגיע שלב השאלה, אחרי הסקירה
אליהו מרידור:
 למה? זאת השאלה הראשונה
אליהו מרידור:
 מדוע לתפיסת משרד הרווחה שירותי הסמך הינם מתאימים לפתרון, ולו זמני, לזכאים לשירות המעסיקים, עובד זר ונזקקים למחליף? יש כאן מצוקה אמיתית וגם יכולת מעשית לצמצם אותה
אליהו מרידור:
 אחרי זה אני אעבור לסדרת השאלות הבאה, ואני מקווה לצמצם אותה
ניצה קמיל:
נהדר
ניצה קמיל:
 אז קודם כול, כפי שאמרת בהתחלה על אוכלוסיית מקבלי השירות ברווחה
ניצה קמיל:
 אני עושה הפרדה, כי בהתחלה כשפניתם אלינו דובר על כלל האוכלוסייה, לא על אוכלוסיית מקבלי השירות ברווחה
ניצה קמיל:
     סמך מקצועי הוא שירות ומענה של משרד הרווחה שנותן שירות - - -
אליהו מרידור:
אגב, האין היה גורף
אליהו מרידור:
 הוא לא היה אין לא לזה אבל כן לזה
ניצה קמיל:
אני אתן רקע על הסמך, כי הנציגה שהייתה פה הציעה את זה כמענה, וזה מענה מאוד יפה, אני שומרת עליו, הוא התחום שלי
ניצה קמיל:
 הלוואי שהייתי יכולה לתת מענה לכל המצוקה שנמצאת פה, אבל אנחנו נמצאים באותם קשיים
ניצה קמיל:
     סמך מקצועי הוא שירות זמני בזמן משבר שניתן בבית מקבל השירות
ניצה קמיל:
 השירותים שניתנים בו הם לתקופה קצרה יחסית
ניצה קמיל:
 על פניו, זה יכול להישמע כפתרון מתאים לתקופה של החלפה, אולם שעות הסמך הן שעות מאוד-מאוד מצומצמות
יריב לוין:
זה לא ל-24 שעות
ניצה קמיל:
זה לא ל-24 שעות
ניצה קמיל:
     אני מנקה לרגע את רעשי הרקע של זה שאין אצלי במכרז העסקה של עובדים זרים, וכל הביורוקרטיה הזאת – אדוני, אם נחליט ללכת על זה, אני סומכת עליך שתפתור לנו את כל הבעיות
ניצה קמיל:
 אבל אני חייבת לשים פה על השולחן – כמו שצלצלת - - - ואמרו לך, אין לנו עובדים בכלל, אין עובדים
ניצה קמיל:
     נכון, היינו חושפים את דוח מבקר המדינה ומאז אנחנו עושים מהלכים על מנת לשפר את השירות
ניצה קמיל:
 יצאנו לשני מכרזים
ניצה קמיל:
 מכרז אחד שנותן שירותים וכרגע מעוגן בסנקציות משפטיות לספקי שירות שלא יספקו את השירות, אבל זה בתחומים מצומצמים
ניצה קמיל:
 המכרז השני שלנו לא כופה שום סנקציות, ואין העסקה של עובדים זרים במכרז זה
ניצה קמיל:
 ואם ניתן, אין בעיה, נפנה לכל חברה
ניצה קמיל:
 גם הגברת הנכבדה פה אמרה על המצוקה הקשה של העסקת עובדים ישראלים
ניצה קמיל:
 עובדים ישראלים לא באים לעבוד בעבודות האלה
ניצה קמיל:
 בודדים העובדים שיעבדו וייתנו את השירות הזה
ניצה קמיל:
 אז אדרבה, 24 שעות – אם נמצא כזה דבר, הלוואי
אליהו מרידור:
חבר'ה, תתנתקו מ-24 שעות
ניצה קמיל:
אני מחזיקה בידיי פנייה של השר מרגי אליך, אדוני, לוועדה, והוא מדבר פה על הקושי במציאה של מטפלים סיעודיים בכלל המוסדות של הרווחה, ובקשה לקלוט אצלנו עובדים זרים
אליהו מרידור:
קיבלתם
ניצה קמיל:
בסדר
ניצה קמיל:
 אצלי אין פתרון
ניצה קמיל:
 זה חוזר לאותו מקום
ניצה קמיל:
 גם אם נציע את הפתרון המופלא, שסמך מקצועי יספר את אותו שירות, אז מה הבעיה שביטוח לאומי יספק אותה? אז ספקי שירות הם אותם ספקי שירות
ניצה קמיל:
 אם אני אתקשר ואגיד, אני צריכה החלפה של עובד זר, או היא תתקשר, זה אותו דבר
ניצה קמיל:
 גם אני לא יכולה להחליף וגם היא
ניצה קמיל:
 אנחנו חסומים באותו אופן
אליהו מרידור:
ומה עם החלופה הנוספת שהצעתם, ומאוד מרעננת, של הנופשון?
ניצה קמיל:
זו חלופה שלא בתחום סמכותי לענות עליה
ניצה קמיל:
 זה באחריות מינהל מוגבלויות
ניצה קמיל:
 אני לוקחת על עצמי לבדוק איתם ולעדכן את זה
ניצה קמיל:
 אני לא יכולה לענות על התחום שאני לא בקיאה בו מספיק
ניצה קמיל:
 הוא לא בתחום אחריותי
ניצה קמיל:
 אני אשמח לעדכן בנושא הזה
אליהו מרידור:
 ומה הסיבה ששירותי סמך לא יכולים להינתן למקבלי גמלת סיעוד?
ניצה קמיל:
כי אין כפל קצבאות
ניצה קמיל:
 אם הם זכאים פה, אז המדינה לא מממנת פה
מאיה בנדס:
אבל אפשר לעשות הסבה